ಲಾಸ್‌ ಏಂಜಲೀಸ್‌‌ನ ಸ್ಯಾನ್‌ ಫೆರ್ನಾಂಡೊ ವ್ಯಾಲಿಯಲ್ಲಿ ಅಬ್ದುಲ್‌ ಜನಿಸಿದಳು. ಇವಳ ತಾಯಿ ಲೊರ್ರೇನ್‌ (ಜನ್ಮನಾಮ: ರೈಕಿಸ್‌) ಓರ್ವ ಸಂಗೀತ ಕಛೇರಿಯ ಪಿಯಾನೋ ವಾದಕಿಯಾಗಿದ್ದು, ಚಲನಚಿತ್ರ ನಿರ್ದೇಶಕ ಬಿಲ್ಲಿ ವೈಲ್ಡರ್‌‌ನ ಸಹಾಯಕಿಯಾಗಿ ಒಮ್ಮೆ ಕೆಲಸ ಮಾಡಿದ್ದಳು. ಅಬ್ದುಲ್‌ಳ ತಂದೆ ಹ್ಯಾರಿ ಅಬ್ದುಲ್, ಹಿಂದೆ ಓರ್ವ ಜಾನುವಾರು ವ್ಯಾಪಾರಿಯಾಗಿದ್ದ ಮತ್ತು ಮರಳು ಹಾಗೂ ಜಲ್ಲಿಕಲ್ಲು ವ್ಯವಹಾರವೊಂದರ ಮಾಲೀಕನಾಗಿದ್ದ. ಓರ್ವ ಸಿರಿಯಾದ ಯೆಹೂದಿಯಾಗಿದ್ದ ಅವಳ ತಂದೆ, ಸಿರಿಯಾದ ಅಲೆಪ್ಪೊದಲ್ಲಿ ಜನಿಸಿ ಬ್ರೆಜಿಲ್‌‌ನಲ್ಲಿ ಬೆಳೆದು, ತರುವಾಯ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಿಗೆ ವಲಸೆ ಹೋದ; ಅಬ್ದುಲ್‌ಳ ತಾಯಿಯೂ ಸಹ ಯೆಹೂದ್ಯ ಮತದವಳಾಗಿದ್ದು, ಮೂಲತಃ ಮನಿಟೋಬಾದ ವಿನ್ನಿಪೆಗ್ ಎಂಬ ಪ್ರದೇಶಕ್ಕೆ ಸೇರಿದವಳಾಗಿದ್ದಳು. ಅವಳ ಮೂಲಕವೇ ಅಬ್ದುಲ್‌ಗೆ ಕೆನಡಾದ ಪೌರತ್ವ ದೊರಕಿತು.

ಓರ್ವ ಅತ್ಯಾಸಕ್ತಿಯ ನರ್ತಕಿಯಾಗಿದ್ದ ಅಬ್ದುಲ್‌, ಜೀನ್‌ ಕೆಲ್ಲಿಯಿಂದ ಮನರಂಜನಾ ಉದ್ಯಮದ ವೃತ್ತಿಜೀವನವೊಂದರ ಕಡೆಗೆ ಪ್ರೇರೇಪಿಸಲ್ಪಟ್ಟು "ಸಿಂಗಿಂಗ್‌ ಇನ್‌ ದಿ ರೇನ್‌" ಎಂಬ ಶ್ರೇಷ್ಠ ಚಲನಚಿತ್ರದಲ್ಲಿ ಕಾಣಿಸಿಕೊಂಡಳು. ಡೆಬ್ಬೀ ಅಲ್ಲೆನ್‌, ಫ್ರೆಡ್‌ ಆಸ್ಟೇರ್‌‌, ಮತ್ತು ಬಾಬ್‌ ಫೋಸ್ಸೆ ಇವರೇ ಮೊದಲಾದವರು ಅವಳ ಈ ವೃತ್ತಿಜೀವನಕ್ಕೆ ಪ್ರೇರಣೆ ನೀಡಿದರು.

ಎರಡು ವರ್ಷ ವಯಸ್ಸಿನವಳಿರುವಾಗ ಫುಟ್‌ಬಾಲ್‌ ಕ್ರೀಡೆಯ ಪಾಠಗಳನ್ನು ಕಲಿಯಲು ಶುರುಮಾಡಿದ ಅಬ್ದುಲ್‌, ಅದರಲ್ಲಿ ಒಂದು ಸ್ವಾಭಾವಿಕವಾದ ಪ್ರತಿಭೆಯನ್ನು ತೋರಿಸಿದಳು. ಅವಳು ಬೆಳೆಯುತ್ತಿರುವಾಗ, ರಕ್ಷಣಾ ಸಾಮರ್ಥ್ಯ, ಆಕ್ರಮಣಶೀಲತೆ ಹಾಗೂ ಗೋಲುರಕ್ಷಕನ ತಂತ್ರಗಾರಿಕೆಯ ಕುರಿತಾದ ತರಗತಿಗಳಲ್ಲಿ ಪಾಲ್ಗೊಂಡಳು. ವ್ಯಾನ್‌ ನಯ್ಸ್‌ ಹೈಸ್ಕೂಲ್‌‌ಗೆ ಸೇರಿಕೊಂಡ ಆಕೆ, ಅಲ್ಲಿ ಓರ್ವ ಪ್ರೋತ್ಸಾಹ ನೀಡುವ ಮುಂದಾಳು ಹಾಗೂ ಓರ್ವ ಗೌರವ ವಿದ್ಯಾರ್ಥಿನಿಯಾಗಿದ್ದಳು. 15 ವರ್ಷ ವಯಸ್ಸಿನವಳಾಗಿದ್ದಾಗ, ಪಾಮ್‌ ಸ್ಪ್ರಿಂಗ್ಸ್‌‌ ಸಮೀಪದಲ್ಲಿದ್ದ ನೃತ್ಯ ಶಿಬಿರವೊಂದಕ್ಕೆ ಸೇರಿಕೊಳ್ಳಲು ಅವಳು ಒಂದು ವಿದ್ಯಾರ್ಥಿ ವೇತನವನ್ನು ಸ್ವೀಕರಿಸಿದಳು, ಮತ್ತು 1978ರಲ್ಲಿ "ಜೂನಿಯರ್‌ ಹೈಸ್ಕೂಲ್‌ ಎಂಬ ಒಂದು ಕಡಿಮೆ-ಬಂಡವಾಳದ, ಸ್ವತಂತ್ರ, ಸಂಗೀತ ಪ್ರಧಾನ ಚಲನಚಿತ್ರದಲ್ಲಿ ಕಾಣಿಸಿಕೊಂಡಳು."

ನಾರ್ತ್‌ರಿಜ್‌ನಲ್ಲಿರುವ ಕ್ಯಾಲಿಫೋರ್ನಿಯಾ ಸ್ಟೇಟ್‌ ಯೂನಿವರ್ಸಿಟಿಯಲ್ಲಿ ಅಬ್ದುಲ್‌ ಪ್ರಸಾರ ಕಾರ್ಯದ ವಿಷಯವನ್ನು ಅಧ್ಯಯನ ಮಾಡಿದಳು. ಅವಳ ಮೊದಲ ವರ್ಷದ (ಹೊಸವಿದ್ಯಾರ್ಥಿ) ಅವಧಿಯಲ್ಲಿ, ಲೇಕರ್‌ ಗರ್ಲ್ಸ್‌‌ ಎಂದೇ ಪ್ರಸಿದ್ಧಿಯನ್ನು ಪಡೆದಿದ್ದ ಲಾಸ್‌ ಏಂಜಲೀಸ್‌ ಲೇಕರ್ಸ್‌ NBA ಬ್ಯಾಸ್ಕೆಟ್‌ಬಾಲ್‌ ತಂಡದ ಪ್ರೋತ್ಸಾಹ ನೀಡುವ ಮುಂದಾಳತ್ವ ಪಡೆಗೆ ಸಂಬಂಧಿಸಿದಂತೆ 700 ಅಭ್ಯರ್ಥಿಗಳ ಒಂದು ಗುಂಪಿನಿಂದ ಅವಳು ಆರಿಸಲ್ಪಟ್ಟಳು. ಮೂರು ತಿಂಗಳೊಳಗಾಗಿ ಅವಳು ಪ್ರಧಾನ ನೃತ್ಯಸಂಯೋಜಕಿಯಾಗಿ ಮಾರ್ಪಟ್ಟಳು. ತನ್ನ ನೃತ್ಯ ಸಂಯೋಜನೆ ಹಾಗೂ ನರ್ತನದ ವೃತ್ತಿಜೀವನದ ಕಡೆಗೆ ಹೆಚ್ಚಿನ ಗಮನವನ್ನು ನೀಡುವ ಸಲುವಾಗಿ, ಆರು ತಿಂಗಳ ನಂತರ ಅವಳು ವಿಶ್ವವಿದ್ಯಾಲಯವನ್ನು ಬಿಟ್ಟಳು.

"ಸ್ಪೆಲ್‌ಬೌಂಡ್‌" ಯುಗ (1991–1994)
ಚಲನಚಿತ್ರಗಳ ಪಟ್ಟಿ
"ಅಮೆರಿಕನ್‌ ಐಡಲ್‌" (2002–2009)
ಹಿನ್ನೆಲೆ